Diari Oficial de la Generalitat Valenciana


Sumari del DOGV 9952, del 07-10-2024 (2024/10601)

RESOLUCIÓ de 25 de setembre de 2024, per la qual es regula i concedix una subvenció nominativa a l’Ajuntament de Busot per al manteniment de centres, servicis i programes de servicis socials.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9952

Data del DOGV
:   07-10-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/10556

CVE
:   YFWT-S-6248-79060

Data del document
:   25-09-2024

Organisme emissor
:   Vicepresidència i Conselleria de Servicis Socials, Igualtat i Vivenda

Tipus de document
:   Resolució

Descriptors 

:   * Busot
    * ajuda pública
    * servei social

L’Estatut d’Autonomia de la Comunitat Valenciana, en l’article 10.1 establix que la Generalitat defendrà i promourà els drets socials dels valencians que representen un àmbit inseparable del respecte dels valors i drets universals de les persones i que constituïxen un dels fonaments cívics del progrés econòmic, cultural i tecnològic de la Comunitat Valenciana.

Així mateix, el text estatutari, els articles 49.1.24a i 49.1.27a, establix la competència exclusiva de la Generalitat sobre els servicis socials, les institucions públiques de protecció i ajuda de menors, jóvens, emigrants, tercera edat, persones amb discapacitat i altres grups o sectors necessitats de protecció especial, inclosa la creació de centres de protecció, reinserció i rehabilitació.

D’acord amb el que es disposa en l’article 29 de la Llei 3/2019, de 18 de febrer, de servicis socials inclusius de la Comunitat Valenciana, els municipis de la Comunitat Valenciana, per si sols o agrupats, de conformitat amb la normativa de règim local, així com d’aquella normativa d’àmbit estatal i autonòmic que siga aplicable, tindran les següents competències pròpies:

a. Detecció i estudi de les situacions de necessitat social en el seu àmbit territorial, fomentant la col·laboració amb tots els seus agents socials.

b. La provisió i la gestió dels servicis socials d’atenció primària de caràcter bàsic als quals fa referència l’article 18.1.

c. La dotació d’espais, equipaments i el personal suficient i adequat per a la provisió de les prestacions de l’atenció primària.

d. Els servicis d’infància i adolescència, violència de gènere i masclista, diversitat funcional o discapacitat i trastorn mental crònic de l’atenció primària de caràcter específic regulats en la present llei.

e. La col·laboració en les funcions d’inspecció i control de la qualitat d’acord amb la legislació autonòmica.

f. La supervisió de casos, la formació, l’assistència tècnica i l’orientació de les persones professionals delsistema públic valencià de servicis socials del seu àmbit competencial.

g. La garantia de la suficiència financera, tècnica i de recursos humans de les prestacions garantides que siguen objecte de la seua competència dins delsistema públic valencià de servicis socials, amb la col·laboració de la Generalitat o la diputació provincial corresponent.

h. Qualsevol altra competència que els siga atribuïda per una disposició legal i per la normativa vigent.

El Decret 132/2023, de 10 d’agost, del Consell, d’aprovació del Reglament orgànic i funcional de la Vicepresidència Segona i Conselleria de Serveis Socials, Igualtat i Habitatge, establix en l’article 1 que és el màxim òrgan encarregat de la direcció i execució de la política del Consell en matèria de prestació social, servicis socials, dependència, persones amb discapacitat, igualtat, famílies, infància i adolescència, adopcions, joventut, dona, persones migrants, cooperació al desenvolupament, voluntariat social i vivenda.

L’entitat local Ajuntament de Busot és titular de programes de servicis socials:

– Servicis socials entitats locals

A fi d’unir esforços per a la consecució d’un mateix fi, es considera necessari prestar la corresponent col·laboració econòmica a través de la concessió d’una subvenció nominativa a l’esmentada entitat local a fi de promoure les actuacions reflectides en l’annex a esta resolució.

La Llei 38/2003, de 17 de novembre, general de subvencions, en l’article 22.2, i la Llei 1/2015, de 6 de febrer, d’hisenda pública, del sector públic instrumental i de subvencions, en l’article 168.1.A, disposen que podran concedir-se de manera directa les subvencions previstes nominativament en els pressupostos.

En la Llei 8/2023, de 27 de desembre, de pressupostos de la Generalitat per a l’exercici 2024, amb càrrec a l’aplicació pressupostària G01160402GE00000.313I00.46113, existix la línia S0560, «Finançament entitats locals - servicis socials», per un import de 225.370 euros, per a finançar gastos de personal, servicis, programes i prestacions, per a l’atenció general de la ciutadania i per a l’específica de famílies, menors d’edat, processos d’inclusió, i promoció de l’autonomia i atenció a la dependència.

Així mateix, el Pla estratègic de subvencions de la Vicepresidència Segona i Conselleria de Serveis Socials, Igualtat i Habitatge per al període 2024-2026, aprovat per resolució de data 18 de juny de 2024, i publicat en el DOGV número 9875 de data 20 de juny de 2024, inclou la línia de subvenció objecte de la present resolució.

En virtut de l'exposat, i de conformitat amb en el que disposa el Decret 17/2024, de 12 de juliol (DOGV 9891 bis de 12.07.2024) del president de la Generalitat, pel qual es determinen el número i la denominació de les conselleries i les seues atribucions, i el Decret 132/2023, de 10 d'agost (DOGV 9661, 14.08.2023) del Consell, d'aprovació del Reglament orgànic i funcional de la Vicepresidència Segona i Conselleria de Servicis Socials, Igualtat i Vivenda,

RESOLC

*Primer. Objecte, import i beneficiaris*

Concedir a l’entitat local Ajuntament de Busot, amb NIF número B0189690B, la quantitat de 20.660 € (vint mil sis-cents seixanta  euros) corresponent a l’exercici 2024, en concepte de subvenció nominativa, mitjançant el procediment de concessió directa previst en l’article 168.1.A de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, per al finançament dels gastos derivats del funcionament dels centres, servicis i programes de servicis socials, que es detallen a continuació:

|  |  |
| --- | --- |
| *Programa* | *Import* |
| SERVICIS SOCIALS ENTITATS LOCALS | 225.370,00 € |
| TOTAL | 225.370,00 € |

El contingut concret del centre, programa o servici finançat figura en l’annex corresponent de la present resolució.

*Segon. Crèdit pressupostari i import*

El finançament de les esmentades actuacions es realitzarà amb càrrec al capítol IV de l’aplicació pressupostària i línia nominativa de subvenció que figura en la Llei 8/2023, de 27 de desembre, de pressupostos de la Generalitat per a l’exercici 2024, segons el detall següent:

|  |  |  |  |  |
| --- | --- | --- | --- | --- |
| *EXP. Comptable R* | *Programa* | *Aplicació pressupostària* | *Línia de subvenció* | *Import (€)* |
| Gastos /2024/ 9307565882 | FINANÇAMENT ENTITATS LOCALS - SERVICIS SOCIALS | F95865816FP81980837K2847352 | S0560 | 225.370 € |

  

En l’annex de l’FP 7 dels pressupostos de 2024 es detalla la relació de beneficiaris de la línia nominativa S0560 «Finançament entitats locals - servicis socials»

|  |  |
| --- | --- |
| *Beneficiaris* | *Import (euros)* |
| AJUNTAMENT DE BUSOT | 20.660,00 |
| AJUNTAMENT DE FINESTRAT | 52.400,00 |
| AJUNTAMENT DE TIBI | 54.040,00 |
| AJUNTAMENT DE LA TORRE DE LES MAÇANES | 28.270,00 |
| AJUNTAMENT D’ALFONDEGUILLA | 25.000,00 |
| AJUNTAMENT DE XILXES | 5.000,00 |
| AJUNTAMENT DE LA LLOSA | 40.000,00 |
| TOTAL | 225.370,00 € |

L’article 46 de la Llei de pressupostos de la Generalitat per a 2024 establix que la inclusió d’esta línia de subvenció de caràcter nominatiu del pressupost de gastos de la Vicepresidència Segona i Conselleria de Serveis Socials, Igualtat i Habitatge, que garantixen la prestació dels servicis socials, implica el reconeixement normatiu exprés de l’existència d’un compromís ferm d’aportació, per part de la hisenda de la Generalitat, a favor del beneficiari.

*Tercer. Obligacions de l’entitat beneficiària*

L’entitat local, Ajuntament de Busot, serà responsable del compliment de la normativa vigent, pel que fa al funcionament del centre/servici/programa i l’atenció dels usuaris, i especialment estarà obligat a:

–  Sotmetre’s a les actuacions de comprovació, que ha d’efectuar la Generalitat, així com qualssevol altres de comprovació i control financer que puguen realitzar els òrgans de control competents, i aportar tota la informació li siga requerida en l’exercici de les actuacions anteriors.

– Comunicar a la Vicepresidència i Conselleria de Servicis Socials, Igualtat i Vivenda, l’obtenció d’altres subvencions, ajudes, ingressos o recursos que financen les activitats subvencionades. Esta comunicació haurà d’efectuar-se tan prompte com es conega i, en tot cas, amb anterioritat a la justificació de l’aplicació donada als fons percebuts.

– Justificar davant de la Vicepresidència i Conselleria de Servicis Socials, Igualtat i Vivenda el fet de no estar incurs en cap causa de prohibició per a obtindre la condició de beneficiari, d’acord amb el que s’establix en l’article 13 de la Llei 38/2003, de 17 de novembre, general de subvencions, i el compliment d’obligacions de reintegrament de subvencions que, si és el cas, se li haja exigit, acreditat mitjançant declaració responsable.

– Disposar dels llibres comptables, registres diligenciats i altres documents degudament auditats en els termes exigits per la legislació aplicable, amb la finalitat de garantir l’adequat exercici de les facultats de comprovació i control.

– Conservar els documents justificatius de l’aplicació dels fons rebuts, inclosos els documents electrònics, mentres puguen ser objecte de les actuacions de comprovació i control.

– En tota la informació o documentació que s’oferisca sobre el centre finançat haurà de constar la col·laboració i finançament de la Generalitat, a través de la Vicepresidència i Conselleria de Servicis Socials, Igualtat i Vivenda.

– Procedir al reintegrament dels fons percebuts en els supòsits contemplats en l’article 37 de la Llei 38/2003, general de subvencions.

– Complir les obligacions específiques del centre/programa/servici que figuren detallades en el corresponent annex de la present resolució.

– Acreditar, de conformitat amb el que es disposa en l’article 199.4 de la Llei 8/2010, de 23 de juny, de la Generalitat, de règim local de la Comunitat Valenciana, i prèviament al pagament de l’ajuda, que l’entitat beneficiaria està al corrent en el compliment de l’obligació de rendició dels seus comptes anuals davant de la Sindicatura de Comptes. Este requisit s’entendrà complit si l’entitat local figura en el certificat que publica mensualment en la seua pàgina web la Sindicatura de Comptes. A este efecte, la direcció territorial corresponent, prèviament al pagament, comprovarà si l’entitat local figura en este certificat, i en cas contrari requerirà esta entitat local perquè acredite el compliment de l’obligació.

*Quart. Forma de pagament i justificació*

La forma de pagament i justificació de l’ajuda rebuda es regirà pel que s’establix de manera específica en l’annex corresponent al centre, servici o programa finançat.

*Quint. Obligacions davant de tercers*

La Vicepresidència i Conselleria de Servicis Socials, Igualtat i Vivenda, no adquirirà cap obligació respecte de la selecció dels mitjans personals necessaris per a dur a terme el desenvolupament de les accions previstes per a la realització de l’objecte de la present subvenció, que correspondrà a l’entitat beneficiària i aniran càrrec seu tant les obligacions econòmiques com qualsevol altra que se’n derive, en funció del seu règim jurídic. La Generalitat quedarà exonerada de tota responsabilitat respecte al personal que porte a terme el treball encomanat, respecte dels usuaris o qualssevol altres tercers, inclosa l’Administració tributària i la Seguretat Social.

*Sext. Seguiment*

1. Es delega en la persona titular de la Direcció General del Sistema Sociosanitari i de l’Institut Valencià de Formació, Investigació i Qualitat dels Servicis Socials:

a) La gestió, seguiment, vigilància i control de la present ajuda, així com la comprovació de la seua correcta execució.

2. Es delega en les direccions territorials:

a) El control del compliment de les resolucions de concessió de transferències corrents, que inclou la verificació del compliment de la finalitat dels fons percebuts, la comprovació i aprovació de justificants.

b) La resolució per la qual s’acorde la minoració o el reintegrament de les ajudes, que haurà d’ajustar-se a les previsions contingudes en la Llei general de subvencions, el seu reglament de desplegament, i en l’article 172 de la Llei 1/2015 de, 6 de febrer, de la Generalitat, d’hisenda pública, del sector públic instrumental i de subvencions.

3. La Direcció General del Sistema Sociosanitari i de l’Institut Valencià de Formació, Investigació i Qualitat dels Servicis Socials serà, a més, la competent per a resoldre les incidències que es produïsquen amb anterioritat o posterioritat a la firma de la present resolució, especialment les referides a acceptar les renúncies i autoritzar les modificacions de la memòria d’actuacions subvencionada i de la subvenció concedida.

*Sèptim. Notificació a la Comissió Europea*

Les ajudes concedides no necessiten notificar-se a la Comissió Europea per no reunir tots els requisits de l’apartat 1 de l’article 107 del Tractat de funcionament de la Unió Europea, segons disposa el Decret 128/2017, de 29 de setembre, del Consell, atés que les entitats objecte de subvenció són entitats locals que exercixen poders públics i tenen caràcter d’administració pública i, per consegüent, no afecta els intercanvis comercials entre estats membres.

*Octau. Compatibilitat amb altres ajudes*

L’ajuda concedida serà compatible amb altres subvencions, ajudes, ingressos o recursos procedents de qualssevol administracions o ens públics o privats nacionals, de la Unió Europea o d’organismes internacionals, i concedits per a la mateixa finalitat prevista en la present resolució.

Esta compatibilitat estarà condicionada al fet que l’import de les ajudes, aïlladament o en concurrència amb unes altres, no supere el cost de l’activitat subvencionada; tot això de conformitat amb l’article 65.3.c del Reglament de la Llei 38/2003, de 17 de novembre, general de subvencions, aprovat pel Reial decret 887/2006, de 21 de juliol, i l’article 168.1.A, apartat c, de la Llei 1/2015, de 6 de febrer, de la Generalitat, d’hisenda, del sector públic instrumental i de subvencions.

*Nové. Deure de transparència, subministrament d’informació i dades obertes*

Sense perjuí de les obligacions de transparència que té com a entitat pública, en virtut de la Llei 19/2013, de 9 de desembre, de transparència, accés a la informació pública i bon govern, i de la Llei 1/2022, de 13 d’abril, de transparència i bon govern de la Comunitat Valenciana, l’entitat UV té les obligacions següents:

1. Fer la publicitat adequada del caràcter públic del finançament de programes, activitats, inversions o actuacions de qualsevol tipus, que siguen objecte de subvenció, incloent-hi el logotip de la Generalitat Valenciana en mitjans de difusió, com ara cartells, materials impresos, mitjans electrònics o audiovisuals i en qualsevol altre mitjà de publicitat que es realitze de l’activitat subvencionada.

2. Subministrar a l’entitat concedent, després del requeriment previ, tota la informació que siga necessària per al compliment per esta de les obligacions previstes en la llei de transparència, en el termini de quinze dies hàbils des del requeriment.

3. La disposició dels nous conjunts de dades que es generen per la formalització i el desenvolupament de les subvencions atorgades per l’Administració de la Generalitat, sempre que siga possible, com a conjunt de dades obertes.

*Dècim. Protecció de dades*

1. La gestió d’estes subvencions comporta el tractament de dades de caràcter personal, per la qual cosa s’apliquen les mesures i garanties regulades en la normativa en matèria de protecció de dades, especialment el Reglament (UE) 2016/679 del Parlament Europeu i del Consell, de 27 d’abril de 2016, relatiu a la protecció de les persones físiques quant al tractament de dades personals i a la lliure circulació d’estes dades (RGPD), i la Llei orgànica 3/2018, de 5 de desembre, de protecció de dades personals i garantia dels drets digitals.

2. En compliment del que disposa l’article 13 de l’RGPD, la informació en matèria de protecció de dades és la següent:

a) Responsable del tractament: Vicepresidència i Conselleria de Servicis Socials, Igualtat i Vivenda. Carrer de la Democràcia, 77. Ciutat administrativa 9 d’Octubre - torre 3. c.p.: 46642 València.

b) Delegació de Protecció de Dades de la Generalitat. Passeig de l’Albereda, 16, 46612 València. Adreça electrònica: aiq@boi.ee

c) Finalitat del tractament: gestionar la concessió, control i justificació de la subvenció.

d) Les bases de legitimació general aplicables al tractament de dades són les previstes en els apartats c i e de l’article 6.1 de l’RGPD (l’interés públic i l’obligació legal), en relació amb les normes específiques que regulen este procediment.

De conformitat amb l’article 13.2 de l’RGPD, totes les dades personals sol·licitades a través dels formularis i la documentació vinculada són necessàries per a poder tramitar la subvenció en les diferents fases del procediment. La falta de comunicació d’estes dades a la conselleria comportarà les conseqüències previstes per l’ordenament jurídic.

e) Persones destinatàries de les dades: no està prevista la comunicació de dades de caràcter personal.

f) El responsable podrà efectuar, en l’exercici de les seues competències, les verificacions necessàries per a comprovar l’exactitud de les dades declarades per la persona interessada que estan en poder de les administracions públiques.

g) Termini de conservació de dades: les dades personals es conservaran durant el temps necessari per a complir la finalitat per a la qual se sol·liciten i pels terminis establits en les normes vigents per a complir obligacions i responsabilitats legals, i seran suprimides d’acord amb el que es preveu en la normativa d’arxius i documentació.

No obstant això, les dades personals podran conservar-se durant períodes més llargs sempre que es tracten exclusivament amb finalitats d’arxiu en interés públic, fins d’investigació científica o històrica o fins a estadístics, sense perjuí de l’aplicació de les mesures tècniques i organitzatives apropiades a fi de protegir els drets i llibertats de la persona interessada.

En tot cas, la informació que es publique en el portal de transparència estarà disponible en este durant l’any de la concessió i l’any següent; passat este termini les dades deixaran de ser públiques en l’esmentat portal.

h) Les dades no seran objecte de transferències internacionals.

i) La persona interessada té dret a sol·licitar al responsable del tractament l’accés, la rectificació i la supressió de les seues dades de caràcter personal, així com la limitació o oposició tant al tractament d’estes dades com a no ser objecte de decisions individuals automatitzades, de manera presencial o telemàtica, de conformitat amb el que s’indica en la pàgina següent: <http://www.gva.es/va/proc19970>.

j) A més de qualsevol altre recurs administratiu o acció judicial, si la persona interessada considera no atesos els seus drets o vulnerat el tractament de les seues dades personals, pot reclamar davant de la Delegació de Protecció de Dades, de manera presencial o telemàtica, de conformitat amb el que s’indica en la pàgina següent: [http://www.gva.es/proc22094.](http://www.gva.es/proc22094. ) A més, existix la possibilitat de reclamar davant de l’Agència Espanyola de Protecció de Dades.

*Onzé. Pla de control*

Esta subvenció estarà sotmesa a les actuacions incloses en el Pla de control de 2024 regulat per la Resolució de 19 de gener de 2024, del director general de Gestió del Sistema Sociosanitari i de l’Institut Valencià de Formació, Investigació i Qualitat dels Servicis Socials, per la qual s’aprova el pla de control aplicable a les subvencions atorgades amb càrrec a les dotacions pressupostàries de la Direcció General de Gestió del Sistema Sociosanitari i de l’Institut Valencià de Formació, Investigació i Qualitat dels Servicis Socials en l’exercici 2024 (DOGV 9776, 29.01.2024), d’acord amb l’article 169 de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions.

*Dotzé. Compromisos de responsabilitat social*

En virtut de la naturalesa de l’objecte de la subvenció que s’atorga mitjançant la present resolució, el compliment del que es disposa en els articles 19 a 24 del Decret 118/2022, de 5 d’agost, del Consell, pel qual es regula la inclusió de clàusules de responsabilitat social en la contractació pública i en la convocatòria d’ajudes i subvencions, queda limitat, quant als compromisos de responsabilitat social exigibles a l’entitat beneficiària, al següent:

– L’execució de les actuacions subvencionades no podrà vulnerar en cap cas el principi de no discriminació per raó de sexe, raça, origen ètnic, religió, conviccions, discapacitats, edat o orientació sexual, i hauran de facilitar, o almenys no impedir, l’accessibilitat per a les persones discapacitades.

– En tota la informació o publicitat que s’efectue de l’activitat o objecte de la subvenció s’utilitzarà un llenguatge no sexista. Tots els materials, imatges i documentació evitaran les imatges discriminatòries de les dones i fomentaran valors d’igualtat, pluralitat de rols i corresponsabilitat entre dones i hòmens.

*Tretzé. Base de dades nacional de subvencions*

Les subvencions que s’atorguen mitjançant esta resolució s’integraran en el Sistema Nacional de Publicitat de Subvencions a través de la remissió de la informació a la Base de dades nacional de subvencions mitjançant el seu enviament a WREDAS.

*Catorzé. Règim jurídic*

L’ajuda concedida es regirà pel que disposa esta resolució; per la Llei 38/2003, de 17 de novembre, general de subvencions, i pel Reglament de desplegament de l’esmentada llei, aprovat per Reial decret 887/2006, de 21 de juliol, així com pel que es disposa en la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, i altra normativa que li siga aplicable.

*Quinzé. Notificació a l’entitat beneficiària*

La concessió de l’ajuda serà objecte de publicació, a l’efecte de notificació a l’entitat beneficiària, en el *Diari Oficial de la Generalitat Valenciana*.

*Setzé. Efectes i recursos*

1. La present resolució produirà efectes a partir de l’endemà de ser notificada a l’entitat beneficiària.

2. Contra esta resolució, que posa fi a la via administrativa, de conformitat amb el que disposa l’article 114.c de la Llei 39/2015, d’1 d’octubre, del procediment administratiu comú de les administracions públiques, les persones interessades podran interposar els recursos següents:

a) Potestativament, un recurs de reposició davant de l’òrgan que l’ha dictada en el termini d’un mes a comptar de l’endemà de la notificació d’esta resolució, de conformitat amb el que s’establix en els articles 112, 123 i 124 de la Llei 39/2015, d’1 d’octubre, del procediment administratiu comú de les administracions públiques.

b) Directament, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptats a partir de l’endemà de la notificació d’esta resolució, de conformitat amb el que es disposa en els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.

Tot això, sense perjuí que les persones interessades puguen exercitar qualsevol altra via que estimen oportuna.

ANNEX

*Servicis socials entitats locals*

A) Programa finançat

Ajuntament de Busot

Zona d’actuació: Busot

Programa: Convivència

|  |  |  |  |  |  |
| --- | --- | --- | --- | --- | --- |
|  | *COST TOTAL* | *CONSELLERIA* | *%* | *AJUNTAMENT* | *%* |
| CONVIVÈNCIA. AJUDA A DOMICILI. RESOLUCIÓ DEPENDÈNCIA | 20.660,00 | 20.660,00 | 100 | 0,00 | 0 |
| TOTAL: | 20.660,00 | 20.660,00 |  | 0,00 |  |

  

|  |  |  |  |  |  |
| --- | --- | --- | --- | --- | --- |
| TOTAL: | 20.660,00 | 20.660,00 |  | 0,00 |  |

  

Descripció de programes:

– Equip d’Atenció Primària Bàsica

L’equip de servicis socials d’Atenció Primària Bàsica és el format pels professionals i les professionals i el personal administratiu responsable del desenvolupament dels programes de servicis socials, específicament els programes d’informació, orientació i assessorament, emergència social, convivència, cooperació social, intervenció, prevenció i inserció social, promoció de l’autonomia, situació de dependència, inclusió social, atenció a la família, etc. així com aquelles especialitats de titularitat municipal. Este equip desenvolupa la seua tasca de manera integral i amb unitat d’acció, en l’àmbit individual, grupal i comunitari, considerant la persona el nucli de les actuacions a realitzar donant cohesió als servicis socials de proximitat.

– Indemnització per raó del servici

Gastos de desplaçament i/o dietes dels i les professionals de l’equip de servicis socials d’Atenció Primària Bàsica.

– Complement direcció/coordinació

Complement per l’acompliment de la funció de coordinació de l’equip de servicis socials d’Atenció Primària Bàsica.

– Centre social

Disponibilitat i manteniment de locals adequats per al desenvolupament del treball dels i les professionals de l’equip de servicis socials d’Atenció Primària Bàsica en relació amb l’atenció de la ciutadania i de les dinàmiques d’intervenció que es requerisquen realitzar.

Programes d’Atenció Primària Bàsica

– Informació, orientació i assessorament

– Informació sobre drets, prestacions i procediments en matèria de servicis socials.

Informació, assessorament i orientació sobre les necessitats i els drets objecte dels servicis socials, els recursos disponibles i la manera d’accedir a estos, per a garantir el coneixement necessari per a accedir i utilitzar adequadament els recursos del sistema públic de servicis socials.

– Emergència social

– Emergència social. Ajudes econòmiques individuals

Prestació econòmica dirigida a aquelles persones i famílies que manquen dels mitjans econòmics suficients per a fer front a cobrir els gastos derivats de l’atenció de necessitats bàsiques d’alimentació, atencions personals essencials, prioritàriament vestiment i higiene; allotjament temporal en casos d’urgència social; altres necessitats bàsiques essencials que de manera motivada puguen ser valorades com a imprescindibles pels equips d’Atenció Primària Bàsica, amb l’objectiu d’assegurar la integritat física de les persones, la seua estabilitat personal, social i laboral, la prevenció d’un risc greu d’exclusió social, la permanència en el domicili habitual, o qualsevol altra que estiga d’acord amb les característiques i objecte d’esta prestació.

– Emergència social. Ajudes per a subministraments bàsics energètics

Prestació econòmica dirigida a aquelles persones i famílies que manquen dels mitjans econòmics suficients per a atendre el cost dels subministraments d’energia mínims per a satisfer les necessitats domèstiques o quan es veja obligada a destinar una part excessiva dels seus ingressos al pagament de la factura energètica de la seua vivenda.

– Emergència social. Albergs

Servicis de caràcter social destinats a procurar de manera temporal allotjament a transeünts sense mitjans econòmics i altres persones que ho necessiten, procurant la seua inserció personal i social.

– Emergència social. Menjadors socials

Servici destinat a proporcionar alimentació a les persones que ho necessiten.

– Convivència

– Convivència. Ajuda a domicili

Servici professional de naturalesa preventiva i assistencial, per a donar suport a l’autonomia individual o familiar mitjançant atencions personals i/o la realització de tasques domèstiques, socials, sanitàries i educatives en el domicili, destinada a facilitar la realització de les activitats bàsiques de la vida diària i les atencions que puguen necessitar. En el SAD de dependència, este servici es prestarà segons el que s’indica en el PIA aprovat d’acord amb el grau i nivell reconegut en la resolució de dependència.

– Convivència. Vivenda tutelada

Servici d’allotjament alternatiu destinat a afavorir el desenvolupament de l’autonomia personal i integració social, en els supòsits en què la convivència familiar no siga possible o presente una situació de deterioració que impedisca o obstaculitze el desenvolupament i el benestar de la persona.

– Convivència. Clubs de convivència

Centres destinats a l’organització d’activitats per a l’ocupació de temps lliure, foment de la convivència i del suport comunitari.

– Cooperació social

– Cooperació social. Associacionisme i voluntariat

Desenvolupament d’actuacions comunitàries de sensibilització, promoció de la participació social i l’associacionisme, i foment i suport del voluntariat i l’acció solidària.

– Intervenció, prevenció i inserció social

– Intervenció, prevenció i inserció social

Desenvolupament de programes d’intervenció, prevenció i inserció social dirigits a persones, famílies o grups amb dificultats en el seu desenvolupament personal o social o que es troben en situació de risc o vulnerabilitat. L’objectiu d’esta intervenció es dirigix a potenciar i desenvolupar recursos que augmenten les seues habilitats per a la resolució de conflictes, així com detectar i previndre les causes que motiven les dificultats, especialment familiars, educatives i d’inserció sociolaboral.

– Altres programes d’inclusió

– Barris inclusius

L’objecte d’este programa és la intervenció integral en estos barris inclusius de manera transversal i amb majors recursos, per a generar nous mecanismes d’inclusió social amb la resta de la ciutat o la comarca. Es pretén intervindre i prioritzar en les zones de vulnerabilitat des de la implicació i activació del seu veïnat, amb la finalitat de donar resposta als problemes socials i econòmics, i desenvolupar així programes de desenvolupament comunitari.

– Suport família i infància. Període estival

Desenvolupament de programes d’atenció a menors pertanyents a famílies o unitats de convivència en situació de privació material, mitjançant l’oferta d’activitats en període estival, que integren l’atenció de necessitats d’alimentació d’estos menors amb activitats d’oci i temps lliure, i que contribuïsquen a facilitar la conciliació laboral o, si és el cas, proporcionar a la família un temps que afavorisca la busca i ocupació en activitats formatives i ocupacionals, programes que comportaran un seguiment i avaluació pels servicis socials municipals.

B) Import finançat

Import total: 20.660,00 €.

C) Obligacions específiques del beneficiari

La realització dels programes estarà sotmesa a les obligacions següents:

a) L’entitat local, notificada la present resolució i abans del 15 de juny de 2024, haurà d’expedir un certificat de retenció de crèdit o crèdit disponible, segons model normalitzat, i haurà de traslladar-lo a la respectiva direcció territorial de Servicis Socials, Igualtat i Vivenda.

b) Els gastos a justificar hauran de ser, com a mínim, igual que gasto total estimat dels programes objecte de subvenció, i es correspondran sempre amb els continguts dels esmentats programes, i no seran admissibles gastos d’actuacions que no estiguen específicament contemplades en la descripció dels programes subvencionats.

Així mateix, no podran ser compensades quantitats justificades corresponents a diferents programes subvencionats.

El reforç dels equips d’Atenció Primària Bàsica, el pressupost que l’entitat local beneficiària dedica als servicis socials en relació amb el seu pressupost general, així com el nivell d’execució i l’avaluació dels programes, seran tinguts en compte com a criteris per al finançament dels exercicis següents.

c) Compromís de no reduir les aportacions relacionades amb els programes inclosos en el pressupost municipal a càrrec de fons propis en relació amb l’any anterior.

d) Certificat de l’entitat local del total de la seua aportació i qualsevol ingrés que haja tingut relacionat amb estes prestacions, així com certificat de l’òrgan competent del possible ingrés o disminució del gasto de l’entitat derivat de qualsevol tipus d’aportació per altres fonts de finançament.

e) Disposar, com a mínim, de l’equip de servicis socials d’Atenció Primària Bàsica amb la composició prevista per a la seua zona d’actuació, d’acord amb el model social bàsic o l’indicat en la seua resolució:

Estes dotacions es consideren mínimes. Les entitats locals ampliaran estes plantilles en funció de les necessitats d’atenció de la seua població.

Les entitats locals podran sol·licitar, a través de la Direcció Territorial de Servicis Socials, Igualtat i Vivenda, l’autorització per a la modificació de la composició dels equips, per a facilitar la continuïtat de professionals ja contractats o per raó de necessitats funcionals específiques, sempre que es dispose de totes les figures professionals subvencionades per a garantir un equip multidisciplinari.

Els mòduls anuals mínims per a la contractació del personal l’any 2024 són:

Per a TS, Ps/P, E.S. i A.J.: 33.650,00 euros

Per a suport administratiu i TIS: 24.000,00 euros

La contribució econòmica de la Generalitat serà del 92 %, i la de l’entitat local serà, com a mínim, del 8 %, dels mòduls anteriors, això és:

|  |  |  |  |
| --- | --- | --- | --- |
|  | *TOTAL* | *GENERALITAT (92 %)* | *ENTITAT LOCAL (8 %)* |
| Per a TS, Ps/P, E.S. i A.J. | 33.650,00 | 30.958,00 | 2.692,00 |
| Per a suport administratiu i TIS | 24.000,00 | 22.080,00 | 1.920,00 |
| Per a complement direcció/coordinació | 7.000,00 | 6.440,00 | 560,00 |

  

Este mòdul de finançament no ha de ser, en cap cas, interpretat com a màxim salarial per a les contractacions del personal de les entitats locals.

f) Es facilitarà, en format homologat, la relació del personal, que haurà de ser empleat públic dependent directament de l’entitat local, amb el nom del treballador, lloc de treball, titulació, jornada laboral (hores/setmana; mesos/any), tipus de relació laboral i cost salarial total (inclosa la Seguretat Social). En el supòsit de personal compartit, haurà d’indicar-se en quin altre programa o servici treballa i per quin import i percentatge es justifica en altres subvencions concedides.

g) S’adjuntaran les nòmines del personal corresponents al primer i últim mes del període contractat en l’exercici finançat.

h) Tindre coberta la dotació de personal assignada a l’equip durant el període comprés entre l’1 de gener i el 31 de desembre de 2024, garantint en tot moment la continuïtat en la prestació del servici en tota la zona de cobertura.

En el cas de produir-se baixes temporals per malaltia o maternitat del personal contractat, l’entitat local objecte de subvenció estarà obligada a cobrir les baixes produïdes, i contractarà nous treballadors o treballadores pel temps que calga i assumint directament el cost que estes baixes puguen ocasionar-li. No seran subvencionables els períodes temporals en què este personal no estiga efectivament contractat, ni aquells en què no hi haja continuïtat en la prestació del servici per no haver-se cobert les baixes que es produïsquen.

i) L’assessorament jurídic haurà de ser prestat des d’un lloc de treball per a l’acompliment del qual s’haja exigit una titulació universitària en la disciplina de dret.

j) Les actuacions de professionals dirigides a prestar una atenció integral a persones en situació de dependència, d’acord amb el que s’establix en l’article 17.1.h de la Llei 3/2019, de 18 de febrer, de la Generalitat, de serveis socials inclusius de la Comunitat Valenciana, i el Decret 62/2017, de 19 de maig, del Consell, pel qual s’establix el procediment per a reconéixer el grau de dependència a les persones i l’accés al sistema públic de servicis i prestacions econòmiques, inclouran:

– Gravació de les sol·licituds i supervisió de la documentació preceptiva que s’ha d’ajuntar a la sol·licitud. Així mateix, suport i acompanyament en els requeriments, tràmits i documents necessaris al llarg de tot el procés administratiu de l’expedient de dependència.

– Elaboració de l’informe social, així com dels informes tècnics que siguen necessaris per a la tramitació de l’expedient.

– Aplicació dels instruments per a la valoració de la situació de dependència (barem de valoració i escala de valoració específica). Podran realitzar esta funció professionals de l’àmbit social i sanitari, especialment formats en la utilització d’estes ferramentes. Esta formació haurà d’estar acreditada per la universitat i/o per la mateixa Conselleria de Servicis Socials, Igualtat i Vivenda, a través dels cursos de capacitació que s’impartixen en esta matèria.

– Coordinar amb la Direcció General de Dependència i de les Persones Majors en matèria de valoracions de la situació de dependència.

– Disseny del pla d’atenció individual juntament amb la persona i/o els seus tutors o tutores.

– Participació en les tasques derivades del Programa individual d’atenció.

– Gestió del servici d’ajuda a domicili derivat del Programa individual d’atenció en coordinació amb la Direcció General de Dependència i de les Persones Majors. A este efecte, per a l’exercici 2024, s’establix un mòdul màxim de finançament per al servici d’ajuda a domicili de 19 €/hora; tot això, sense perjuí del fet que es finançarà el gasto efectivament realitzat i justificat segons l’apartat E.

– Seguiment i control dels casos, amb especial atenció de les persones que romanen en el seu domicili.

– Previsió dels suports necessaris per a la promoció de la seua autonomia al llarg del seu itinerari vital.

– Participació directa en la formació dirigida als cuidadors no professionals mitjançant la realització de cursos, de conformitat amb el marc d’acció establit des de la Vicepresidència i Conselleria de Servicis Socials, Igualtat i Vivenda.

– Qualsevol altra funció derivada de l’aplicació efectiva de la normativa en matèria d’atenció a les persones en situació de dependència.

k) Per a realitzar l’informe social i la valoració en l’entorn habitual de les persones sol·licitants de dependència, serà imprescindible comptar amb un ordinador portàtil amb connexió a Internet mitjançant mòdem USB. Els ordinadors portàtils hauran de disposar d’un sistema operatiu Windows 7 o superior, i es recomana una grandària de pantalla de 15 polzades.

l) Fer constar en tota la informació o documentació que s’oferisca sobre les actuacions subvencionades la col·laboració i el finançament de la Generalitat, a través de la Vicepresidència i Conselleria de Servicis Socials, Igualtat i Vivenda.

m) Presentar una memòria financera, un certificat de relació de personal i memòries dels programes d’actuació segons els models que seran facilitats per la Vicepresidència i Conselleria de Servicis Socials, Igualtat i Vivenda, juntament amb la documentació justificativa de la totalitat del gasto objecte de subvenció.

n) L’entitat local estarà obligada a complir totes les instruccions i altres directrius que la Vicepresidència i Conselleria de Servicis Socials, Igualtat i Vivenda dicte en matèria de servicis socials. Si no es complixen estes, podrà suposar deixar sense efecte la present resolució. Al llarg de l’any 2024 s’aniran publicant, en la pàgina web de la Vicepresidència i Conselleria de Servicis Socials, Igualtat i Vivenda, documents tècnics sobre l’organització i funcions de l’equip de servicis socials, prestacions i programes d’intervenció elaborats en col·laboració amb els professionals dels equips de servicis socials d’Atenció Primària Bàsica.

ñ) Atendre els requeriments de la Vicepresidència i Conselleria de Servicis Socials, Igualtat i Vivenda, bé des de les seues direccions territorials o servicis centrals, des de les unitats administratives corresponents o des del departament d’Inspecció.

D) Forma de pagament

La present ajuda es farà efectiva, de conformitat amb el que es disposa en l’article 44, punt 1, apartat c, de la Llei 8/2023, de 27 de desembre, de pressupostos de la Generalitat per a l’exercici 2024 (DOGV 9756, 30.12.2023), de la manera següent:

– Un 100 % d’esta es lliurarà quan es firme la present resolució.

– El pagament s'efectuarà al compte bancari designat per l'entitat beneficiària

E) Justificació

a) Durant el transcurs del període objecte de subvenció i sempre que es produïsquen bestretes a compte de la subvenció, la corporació local haurà de justificar la quantitat anticipada mitjançant la presentació davant de la Direcció Territorial de Servicis Socials, Igualtat i Vivenda de la província corresponent d’un certificat del volum d’obligacions reconegudes per la corporació en eixe període, subscrit pel seu interventor o interventora i amb el vistiplau del seu alcalde president, segons model normalitzat, als efectes de la tramitació del següent termini de la subvenció.

b) Amb independència que s’hagen produït bestretes a compte, amb anterioritat a l’1 de desembre de 2024, la corporació local haurà d’emetre un certificat d’obligacions reconegudes en este període, i haurà de traslladar-lo a la respectiva Direcció Territorial de Servicis Socials, Igualtat i Vivenda.

c) Sense perjuí del que es disposa en l’apartat anterior, l’entitat local haurà de presentar, en model normalitzat que facilitarà la Vicepresidència i Conselleria de Servicis Socials, Igualtat i Vivenda, abans del 31 de gener de 2025, memòries descriptives de l’execució dels programes objecte de la subvenció, la memòria financera descriptiva de l’execució del gasto i el certificat de relació de personal, adjuntant les nòmines corresponents.

d) Si de la presentació de les memòries d’execució del gasto es deriven incompliments en la realització d’estos per part de la corporació local, es procedirà a la minoració corresponent i a l’exigència, si és el cas, de devolució d’imports indegudament percebuts.

e) Tots els models normalitzats indicats en el present annex podran descarregar-se des de la web de la Vicepresidència i Conselleria de Servicis Socials, Igualtat i Vivenda.

f) El complement per direcció/coordinació de l’equip de servicis socials d’Atenció Primària Bàsica es justificarà per la classificació del lloc de treball indicada en nòmina. Fins que no es realitze la modificació/creació del lloc de treball, es podrà justificar mitjançant un certificat de la Secretaria en què s’indique que es realitzen estes funcions i que este complement es percep en nòmina.

  

València, 25 de setembre de 2024

Susana Camarero Benítez

Vicepresidenta i consellera de Servicis Socials, Igualtat i Vivenda